།བྱང་ཆུབ་བདེ་ལམ་གྱི་སྦྱོར་བའི་ཆོས་དྲུག་ཉམས་སུ་ལེན་ཚུལ་བྱིན་རླབས་བདུད་རྩིའི་ཆུ་རྒྱུན
༄༅།། བྱང་ཆུབ་བདེ་ལམ་གྱི་སྦྱོར་བའི་ཆོས་དྲུག་
ཉམས་སུ་ལེན་ཚུལ་བྱིན་རླབས་བདུད་རྩིའི་ཆུ་
རྒྱུན་ཞེས་བྱ་བ་བཞུགས་སོ།།
ཚོགས་གཉིས་ཤར་རིའི་བ་གམ་མཐོན་པོ་ལས།། ཟབ་རྒྱས་ཆོས་ཕུང་འོད་དཀར་འབུམ་
སྤྲོས་པས།། ས་གསུམ་མུན་པའི་གོས་བྲལ་ཐར་བའི་ལམ།། གསལ་མཛད་སྟོན་པ་མཆོག་དེར་
གུས་ཕྱག་འཚལ།། ཟབ་རྒྱས་ཉམས་ལེན་གདམས་ངག་བདུད་རྩིའི་མཚོ།། མཁྱེན་རབ་བུམ་པར་
འཁྱིལ་བས་སྐལ་ལྡན་འགྲོར།། ཐར་ལམ་སྲོག་གི་འཚོ་བ་ཉེར་སྦྱིན་པའི།། བརྒྱུད་པའི་བླ་མ་ཀུན་
དང་ཁྱད་པར་དུ།། ཐེག་གསུམ་དཀོན་མཆོག་གསང་གསུམ་མཛད་པའི་ཁུར།། འཇིགས་མེད་
སྙིང་སྟོབས་ཆེན་པོས་ཡོངས་བཟུང་བས།། ཐུབ་བསྟན་གླིང་བཞིའི་དཔལ་ལ་དབང་བསྒྱུར་པའི།
ཆོས་ཀྱི་རྒྱལ་བོ་བླ་མའི་ཞབས་ལ་འདུད།། བློ་བཟང་(༢ན)ཐུབ་བསྟན་གྲུ་བཞིར་ལམ་པ་ཡི།། ཁང་
བཟང་རྩེར་(རྩེ་)མོར་མདོ་སྔགས་ཆོས་ཀྱི་རྔ།། འཇིགས་མེད་རྣམ་དཔྱོད་དབྱུ་གུས་བསྐུལ་བའི་
སྒྲས།། རྒྱ་མཚོའི་གོས་ཅན་ཁྱབ་མཛད་དེ་ལ་འདུད།། སངས་རྒྱས་ཀུན་གྱི་ཡེ་ཤེས་སྙིང་བོ་ནི།། སྐལ་
ལྡན་སྣང་ངོར་ངུར་སྨྲིག་ཚུལ་བཟུང་སྟེ།། བསྟན་པའི་རྒྱལ་མཚན་འཛིན་ལ་ཟླ་བྲལ་བ།། ཡོངས་
འཛིན་བླ་མ་མཆོག་དེ་ཕྱག་གི་ཡུལ།། ངེས་འབྱུང་བྱང་སེམས་ཡང་དག་ལྟ་བའི་གནད།། འཁྲུལ་
མེད་རྒྱལ་བ་གཉིས་པའི་དགོངས་པ་བཞིན།། ཐུགས་ལ་འཁྲུངས་པས་ས་ཆེན་རྣམ་དྲུག་ཏུ།། གཡོ་
མཛད་གྲུབ་དབང་ངག་གི་དབང་བོར་གུས།། བློ་བཟང་སྟོབས་བཅུ་མངའ་བའི་དགོངས་བཞེད་
མཆོག། མདོ་སྔགས་ཐུབ་བསྟན་པདྨ་དཀར་བོའི་ཚལ།། (༢བ) ཇི་བཞིན་འབྱེད་པའི་མཁྱེན་རབ་
འོད་སྟོང་ཅན།། ཆོས་ཀྱི་ཉི་མ་མཆོག་དེར་སྙིང་ནས་འདུད།། མཁྱེན་བརྩེ་སྣང་བས་སྲིད་ཞིའི་
མུན་པ་སེལ།། ཡོན་ཏན་ཆ་ཤས་ཡོངས་གང་འཕེལ་འགྲིབ་སྤངས།། ཐུབ་བསྟན་ལྷ་ལམ་མཛེས་
© ky

༄༅། །རྒྱལ་མཁན་པོ་གྲགས་པ་རྒྱལ་མཚན་གྱི་གསུང་འབུམ་པོད་བཞི་པ་བཞུགས་སོ།།
པའི་རྒྱན་གཅིག་བུ།། བསྟན་པའི་སྒྲོན་མེས་རྨོངས་པའི་མུན་པ་སེལ།། ཐེག་གསུམ་སྤངས་རྟོགས་
རིགས་ཀུན་གང་ཟག་གཅིག། འཚང་རྒྱའི་ལམ་དུ་སྟོན་པའི་གདམས་པ་མཆོག། ཆེ་བ་བཞི་ལྡན་
བྱང་ཆུབ་ལམ་རིམ་གྱི།། བརྗོད་བྱའི་སྙིང་བོ་མདོ་ཙམ་བྲི་བར་བྱ། །
འདིར་བྱང་ཆུབ་ལམ་གྱི་རིམ་པའི་ཁྲིད་ཉམས་སུ་ལེན་པ་ལ། མཛད་པ་བོའི་ཆེ་བ། ཆོས་
གྱི་ཆེ་བ། ཆོས་ལ་ཉན་བཤད་ཇི་ལྟར་བྱ་བའི་ཚུལ། གདམས་པས་སློབ་མ་བཀྲི་བའི་རིམ་པ་དང་
བཅས」 བཞི་ལས།
དང་བོ། མཛད་པ་བོའི་ཆེ་བ།
དང་བོ་མཛད་པ་བོའི་ཆེ་བ་ནི། ཆོས་འདི་སྤྱིར་བྱམས་མགོན་གྱི་མན་ངག་ཡིན་ཏེ། སྟོན་
པ་མཉམ་མེད་ཐུབ་པའི་དབང་བོས་[ཡུམ་]རྒྱས་འབྲིང་བསྡུས་གསུམ་སོགས་ནས་ཟབ་མོ་ལྟ་
བའི་རིམ་པ་དངོས་སུ་བསྟན་ནས། རྒྱ་ཆེ་བའི་ལམ་གྱི་རིམ་པ་སྦས་ནས་བསྟན་པ་རྣམས་རྗེ་
བཙུན་བྱམས་པ་མགོན་པོས་འཕགས་པ་ཐོགས་མེད་ལ་དངོས་པོ་བརྒྱད་དོན་བདུན་ཅུར་དྲིལ་
ཏེ། ཉམས་སུ་ལེན་ཚུལ་གྱི་གདམས་པ་སྩལ་(བསྩལ་)པ་རྣམས་གསེར་གླིང་བ་ལ་མངའ་བ་
རྣམས་བུམ་པ་གང་བྱོས་ཚུལ་དུ་ཇོ་བོས་གསན་ཅིང་། ཟབ་མོ་ལྟ་བའི་ལམ་གྱི་རིམ་པ་རྣམས་རྗེ་
བཙུན་འཇམ་དབྱངས་ནས་དཔལ་མགོན་འཕགས་པ་ཀླུ་སྒྲུབ་ལ་བརྒྱུད་པ་རྣམས་རིགས་པའི་ཁུ་
བྱུག་ལ་མངའ་བ་རྣམས་ཀྱང་མ་(༣ན)ཚང་བ་མེད་པར་ཇོ་བོས་གསན་པས་ན། དོན་གྱི་མཛད་
པ་བོ་ཐུབ་པའི་དབང་བོ་ནས་བླ་མ་དེ་གཉིས་བར་དང་། དངོས་སུ་མཛད་པ་བོ་ནི་མཉམ་མེད་
ཇོ་བོ་རྗེ་ལྷ་གཅིག་དཱི་བཾ་ཀ་ར་ཤྲཱི་ཛྙཱ་ན་ཡིན་ལ། དེས་མཛད་པའི་བྱབ་ཆུབ་ལམ་གྱི་སྒྲོན་མ་ནི་
ཁྱད་ཆོས་གསུམ་དང་ལྡན་ཏེ། མདོ་སྔགས་ཀྱི་གདམས་པ་ཡོངས་སུ་རྫོགས་པས་བརྗོད་བྱ་རྒྱ་ཆེ་
བ། སེམས་འདུལ་བའི་ཐབས་གཙོ་བོར་སྟོན་པས་ལག་ཏུ་བླངས་བདེ་བ། ཤིང་རྟ་ཆེན་པོ་གཉིས་
ཀྱི་ལུགས་ལ་མཁས་པའི་བླ་མ་གཉིས་ཀྱི་མན་ངག་གིས་བརྒྱན་པའོ།། རྩོམ་པ་བོ་དེའི་ཆེ་བ་ལ་
རིགས་རུས་ཕུན་སུམ་ཚོགས་པར་སྐུའི་སྐྱེ་བ་བཞེས་པའི་ཚུལ། རྟེན་དེ་ལ་ཡོན་ཏན་བརྙེས་ཚུལ།
2 ,

༄༅། །བྱང་ཆུབ་བདེ་ལམ་གྱི་སྦྱོར་བའི་ཆོས་དྲུག་ཉམས་སུ་ལེན་ཚུལ་བྱིན་རླབས་བདུད་རྩིའི་ཆུ་རྒྱུན།
བརྙེས་ནས་རྒྱ་བོད་གཉིས་སུ་བསྟན་པ་ལ་བྱ་བ་མཛད་ཚུལ་རྣམས་ལམ་རིམ་ཆེན་མོ་དང་ལམ་
ཡིག་ཆེན་མོ་སོགས་ལས་ཤེས་དགོས་སོ། །
གཉིས་པ། གདམས་དག་གི་ཆེ་བ།
གཉིས་པ་གདམས་ངག་གི་ཆེ་བ་ལ་བཞི་ལས། དང་བོ་བསྟན་པ་ཐམས་ཅད་འགལ་མེད་
དུ་རྟོགས་པའི་ཆེ་བ་ལའང༌། རྗོད་བྱེད་ལུང་དང་བརྗོད་བྱ་རྟོགས་པའི་བསྟན་པ་གཉིས་ཡོད་
པའི་དང་བོ་[ནི།]། མདོ་སྔགས་ཀྱི་གསུང་རབ་ཐམས་ཅད་གང་ཟག་རང་ཉིད་འཚང་རྒྱུ་བའི་
ཐབས་ཤ་སྟག་མ་གཏོགས་འགལ་རྐྱེན་དུ་འགྲོ་བའི་ཚིག་གཅིག་ཀྱང་མེད་པར་གོ་བ་ནི། ལུང་
གི་བསྟན་པ་ཐམས་ཅད་འགལ་མེད་དུ་རྟོགས་པའི་ཚད་དང་། བརྗོད་བྱ་ངན་སོང་གསུམ་དང་
དེའི་ཉེས་དམིགས་དེ་ལས་སྐྱོབ་པའི་སྐྱབས་འགྲོ་དང་དེའི་བསླབ་བྱ་སྐྱོབ་པའི་(༣བ)ཐབས་
མི་དགེ་བཅུ་སྤོང་གི་ཚུལ་ཁྲིམས་སོགས་སྐྱེས་བུ་ཆུང་ངུའི་ཆོས་སྐོར་ཇི་སྙེད་ཅིག་བཀའ་བསྩལ་
པ་རྣམས་དང་། སྡུག་བདེན་ཁམས་གསུམ་ཀྱི་འཁོར་བའི་ཉེས་དམིགས་ཀུན་འབྱུང་ལས་ཉོན་
གཉིས་ཀྱི་སྐྱེས་ཚུལ་དེ་ལས་ཐར་བའི་ཐབས་ལམ་བསླབ་པ་གསུམ་གྱི་ཉམས་ལེན་སོགས་སྐྱེས་བུ་
འབྲིང་གི་ཆོས་སྐོར་ཇི་སྙེད་ཅིག་བཀའ་བསྩལ་པ་རྣམས་དང་། བསམ་པ་སྨོན་འཇུག་གི་སེམས་
བསྐྱེད་དེ་སྐྱེད་པའི་ཐབས་རྒྱུ་འབྲས་མན་ངག་བདུན་བདག་གཞན་མཉམ་བརྗེ་སྤྱོད་པ་ཕྱིན་
དྲུག་ནས་བསྐྱེད་རྫོགས་གཉིས་དང་འབྲས་བུ་སྐུ་བཞིའི་བར་སྐྱེས་བུ་ཆེན་པོའི་ཆོས་སྐོར་ཇི་
སྙེད་ཅིག་བཀའ་བསྩལ་པ་རྣམས་རང་ཉིད་འཚང་རྒྱ་བའི་ལམ་ཀྱི་ཐབས་ལས། དེའི་ནང་གི་ཆ་
གཅིག་ཀྱང་འདོར་རྒྱུ་མེད་པར་གོ་བ་ནི་རྟོགས་པའི་བསྟན་པ་ཐམས་ཅད་འགལ་མེད་དུ་རྟོགས་
པའི་ཚད་དང་། [གཉིས་པ་]དེའང་གདམས་ངག་དེ་ལ་ཆེ་བ་དེ་ཡོད་པ་ཙམ་གྱིས་མི་ཆོག་པར་
རང་ཉིད་འཚང་རྒྱ་མ་འདོད་ན་མ་གཏོགས། འདོད་ཕྱིན་རྗོད་བྱེད་ལུང་གི་ཚིག་གཅིག་ཙམ་
དང་བརྗོད་བྱ་རྟོགས་པའི་བསྟན་པའི་ལམ་གྱི་ཆ་ཕྲ་མོ་ཙམ་ཡང་མ་མཉམ་(ཉམས་)པར་རང་
གི་ཉམས་ལེན་དུ་གོ་བ་ནི་བསྟན་པ་ཐམས་ཅད་འགལ་མེད་དུ་རྟོགས་པའི་ཚད་དང་། [གསུམ་
|: :

༄༅། །རྒྱལ་མཁན་པོ་གྲགས་པ་རྒྱལ་མཚན་གྱི་གསུང་འབུམ་པོད་བཞི་པ་བཞུགས་སོ།།
པ་]རྒྱལ་བའི་གསུང་རབ་དགོངས་འགྲེལ་དང་བཅས་པའི་གཞུང་ཆེན་མོ་རྣམས་ཕྱིའི་གོ་རྒྱ་
གཅོད་པ་དང་བཤད་པའི་ཆོས་སུ་བཟུང་ས་(བ་)དེ་ལས་གཞན་འཚང་རྒྱ་བའི་ཐབས་སྒྲུབས་
(སྒྲུབ་)པའི་མན་ངག་ལོགས་སུ་ཡོད་པར་མི་འཛིན་པར། གཞུང་ཆེན་མོ་དེ་ལས་(༤ན)དཔྱད་
སྒོམ་སྟོན་པ་རྣམས་དཔྱད་སྒོམ་གྱི་མན་ངག་དང་འཇོག་སྒོམ་སྟོན་པ་རྣམས་འཇོག་སྒོམ་གྱི་མན་
ངག་ཏུ་ཤེས་ནས་སྟན་ཐོག་གཅིག་ཏུ་ཉམས་སུ་ལེན་ཤེས་པ་ནི་གསུང་རབ་མ་ལུས་པ་གདམས་
ངག་ཏུ་འཆར་བའི་ཚད་དང་། [བཞི་བ་]དེ་ལྟར་རྒྱལ་བའི་གསུང་རབ་དགོངས་འགྲེལ་དང་
བཅས་པ་འཚང་རྒྱ་བའི་གདམས་པའི་མཆོག་ཡིན་ཀྱང་། རང་ཅག་རྣམས་ཀྱིས་དམ་པའི་མན་
ངག་ལ་མ་བརྟེན་པར་གཞུང་དེ་དག་གི་དགོངས་པ་མི་རྙེད་ཅིང་། ཤིན་ཏུ་ཡུན་རིང་བོར་ཐོས་
བསམ་གྱིས་དཀའ་ཚེགས་བྱེད་དགོས་ལ། མན་ངག་འདི་ལ་བརྟེན་ན་དཀའ་ཚེགས་ཆེན་པོ་ལ་
མ་ལྟོས་པར་རྒྱལ་བའི་གསུང་རབ་དགོངས་འགྲེལ་དང་བཅས་པའི་གནད་དོན་ལ་ངེས་པ་བདེ་
བླག་ཏུ་རྙེད་པ་ནི། རྒྱལ་བའི་དགོངས་པ་བདེ་བླག་ཏུ་རྙེད་པའི་ཚད་དང་། དེ་ལྟར་རྒྱལ་བའི་
བཀའ་དགོངས་འགྲེལ་དང་བཅས་པ་ལ་བཟང་ངན་དང་བླང་དོར་བྱས་ནས་ཆོས་སྤོང་གི་ལས་
ཚབ་པོ་ཆེ་མི་གསོག་པ་ནི་ཉེས་སྤྱོད་ཆེན་པོ་རང་འགག་སུ་(ཏུ་)འགྲོ་བའི་ཆེ་བའོ། །
གསུམ་པ། ཆོས་ལ་ཉན་བཤད་ཇི་ལྟར་བྱ་བའི་ཚུལ།
གསུམ་པ་ཆོས་ལ་ཉན་བཤད་ཇི་ལྟར་བྱ་བའི་ཚུལ་ལ། ཉན་པའི་ཚུལ། བཤད་པའི་ཚུལ།
མཇུག་ཏུ་ཇི་ལྟར་བྱ་བའི་ཚུལ་དང་གསུམ་ཡོད།
དང་བོ། ཆོས་ཉན་པའི་ཚུལ།
དེའི་དང་བོ་ལ་ཆོས་ཐོས་པའི་ཕན་ཡོན་བསམ་པ། ཆོས་དང་ཆོས་སྨྲ་བ་ལ་རིམ་འགྲོ་(གྲོ་)བསྐྱེད་
པ། མཉན་(ཉན་)པའི་ཚུལ་དངོས་དང་གསུམ་ཡོད་པའི་༼དང་བོ་༽ [ཆོས་]ཐོས་པའི་ཕན་ཡོན་
རྔུསློག་4

༄༅། །བྱང་ཆུབ་བདེ་ལམ་གྱི་སྦྱོར་བའི་ཆོས་དྲུག་ཉམས་སུ་ལེན་ཚུལ་བྱིན་རླབས་བདུད་རྩིའི་ཆུ་རྒྱུན།
ནི། ཐོས་པས་བླང་དོར་གྱི་གནས་ཤེས་ཤིང་དེ་ལྟར་ཤེས་པ་ལ་བརྟེན་ནས་ལུས་ངག་གི་ཉེས་སྤྱོད་
ལས་ལྡོག་ཅིང་ཚུལ་ཁྲིམས་རྣམ་པར་དག་པར་འགྱུར་བ། དེ་ལ་བརྟེན་ནས་བྱིང་རྒོད་སོགས་ཕྱི་
རོལ་གྱི་དོན་མེད་པའི་གཡེང་བ་མཐའ་དག་སྤངས་ཏེ་ནང་དུ་ཏིང་ངེ་འཛིན་རྣམ་པར་དག་པ་
ལ་གནས་པར་འགྱུར་ལ། དེ་ལ་བརྟེན་ནས་ཟབ་མོའི་དོན་རྟོགས་པའི་ཤེས་རབ་ཀྱིས་འཁོར་བའི་
རྩ་བ་སྤངས་ཏེ་ཐར་བ་མྱང་འདས་ཀྱི་གོ་འཕང་ཐོབ་པར་འགྱུར་བ་ཡིན་ཏེ། ཚོམ་(ཚོམས་)ལས།
ཐོས་པས་ཆོས་རྣམས་ཤེས་པར་འགྱུར།། ཐོས་པས་སྡིག་ལས་ལྡོག་པར་འགྱུར།། ཐོས་པས་
མ་ཡིན་པ་སྤོངས།། ཐོས་པས་མྱ་ངན་འདས་པ་ཐོབ།། ཅེས་གསུངས་པ་ལྟར་དང་། དེར་མ་ཟད་
ཐོས་པ་ནི་གཏི་མུག་གི་མུན་པ་སེལ་བས་ན་སྒྲོན་མེའི་མཆོག་དང་། མེ་ཆུ་ཆོམ་རྐུན་སོགས་ཀྱིས་
འཕྲོག་ཏུ་མི་གཏུབ་ཅིང་ཕྲལ་ཡུན་ཀུན་ཏུ་ཕན་པས་ནོར་གྱི་མཆོག་དང༌། ལོངས་སྤྱོད་སོགས་
ཀྱིས་ཕོངས་པར་གྱུར་ཀྱང་འགྱུར་ལྡོག་མེད་པས་མཛའ་བཤེས་མཆོག་དང༌། ནད་རིགས་བཞི་
བརྒྱ་རྩ་བཞི་ཀུན་ལའང་མི་གནོད་པས་སྨན་གྱི་མཆོག་ཡིན་པ་སོགས། ཕན་ཡོན་མཐའ་ཡས་པ་
སྐྱེས་རབས་ལས་གསུངས་སོ། །
༼གཉིས་པ་༽ ཆོས་དང་ཆོས་སྨྲ་བ་ལ་རིམ་འགྲོ་(གྲོ་)བསྐྱེད་པ་ནི། ཆོས་དང་ཆོས་སྨྲ་བ་
བོ་ལ་མ་དད་པ་དང་བརྙས་སྨོད་སོགས་སྤངས་ཏེ་སངས་རྒྱས་དངོས་གྱི་(ཀྱི་)འདུ་ཤེས་ཀྱིས་
ཉན་དགོས་ཏེ། ཇི་སྐད་དུ། གཅིག་ཏུ་དད་ཅིང་གུས་པས་ཆོས་ཉན་ཀྱིས(གྱིས)།། དེ་ལ་འཕྱ་ཞིང་
བསྐུར་བར་མི་བྱའོ།། ཆོས་སྨྲ་བ་ལ་མཆོད་པ་བྱ་བ་ནི།། སངས་རྒྱས་འདྲ་བར་དེ་ལ་འདུ་ཤེས་
སྐྱེད།། (༥ན) ཅེས་གསུངས་པ་ལྟར་རོ། །
༼གསུམ་པ་༽ ཉན་པའི་ཚུལ་དངོས་ལ་འགལ་རྐྱེན་སྣོད་ཀྱི་སྐྱོན་གསུམ་སྤངས་པ། མཐུན་
རྐྱེན་འདུ་ཤེས་དྲུག་བསྟེན་པ་གཉིས་ལས། རང་ལ་ཆགས་སོགས་ཉོན་མོངས་པ་བརྒྱད་ཁྲི་བཞི་
སྟོང་གིས་ཐོག་མེད་ནས་ད་ལྟའི་བར་སོས་མ་ཐུབ་པར་མནར་བའི་ནད་པ་ཚབ་ཆེན་ལྟ་བུའི་
འདུ་ཤེས་དང་། ཉན་བྱའི་ཆོས་ལ་དེའི་གཉེན་པོའི་སྨན་ལྟ་བུའི་འདུ་ཤེས་ཀྱིས་ཉན་ན་དེ་ནི་
སྣོད་ཁ་སྦུབས་པ་ལྟ་བུའི་གཉེན་པོར་འགྲོ་ཞིང་། མན་ངག་འདི་ཐོས་བསམ་སྒོམ་གསུམ་སོགས་
ཀྱིས་ནན་ཏན་དུ་ཉམས་སུ་ལེན་པ་ལ་ནད་དེ་འཚོ་བའི་འདུ་ཤེས་དང་། བླ་མ་ལ་མན་ངག་
c5》£。

། །རྒྱལ་མཁན་པོ་གྲགས་པ་རྒྱལ་མཚན་གྱི་གསུང་འབུམ་པོད་བཞི་པ་བཞུགས་སོ།།
དེ་སྟོན་པའི་སྨན་པའི་འདུ་ཤེས་ཀྱིས་ཉན་ན་དེ་ནི་སྣོད་མི་གཙང་བ་ལྟ་བུའི་གཉེན་པོར་འགྲོ་
ལ། དེ་ལྟ་བུའི་ཆོས་སྟོན་པ་ནི་ལྷ་དང་མིའི་ནང་ན་སངས་རྒྱས་བཅོམ་ལྡན་འདས་ལས་གཞན་
མེད་པས། དེ་བཞིན་གཤེགས་པ་ལ་སྐྱེས་བུ་དམ་པའི་འདུ་ཤེས་སམ། ཡང་ན་སྔར་ལྟར་ཉམས་
སུ་བླངས་ན་ཆགས་སོགས་ཀྱི་ནད་འཚོ་བར་ཐེ་ཚོམ་མེད་པ་ནི། ཚད་མའི་སྐྱེས་བུ་དེ་བཞིན་
གཤེགས་པའི་གསུངས་ཡིན་སྙམ་སྟེ། དེ་བཞིན་གཤེགས་པ་ལ་སྐྱེས་བུ་དམ་པའི་འདུ་ཤེས་ཀྱིས་
སྨན་པ་ལྟ་བུའི་དགེ་བའི་བཤེས་གཉེན་དང་ཆོས་སྨན་ལྟ་བུ་གཉིས་འཇིག་རྟེན་གྱི་ཁམས་
འདིར་
ཡུན་རིང་དུ་གནས་ཏེ། རང་གིས་སངས་རྒྱས་མ་ཐོབ་ཀྱི་བར་དུ་ཐོས་བསམ་སྒོམ་རྒྱུ་བྱུང་ན་ཅི་
མ་རུང་སྙམ་པའི་འདུ་ཤེས་ཀྱིས་ཉན་ན་དེ་ནི་སྣོད་ཞབས་རྡོལ་བ་ལྟ་བུའི་གཉེན་པོར་(༥བ)
འགྲོའོ།། དེ་ལྟར་ཡང་མདོ་ལས། ལེགས་པར་རབ་ཏུ་ཉོན་ལ་ཡིད་ལ་ཟུངས་ཤིག་ཅེས་པའི་ལེགས་
པར་ཞེས་པས་སྣོད་མི་གཙང་བ་ལྟ་བུ་མིན་པ་དང་། རབ་ཏུ་ཉོན་ཞེས་པས་སྣོད་ཁ་སྦུབ་པ་ལྟ་བུ་
མིན་པ་དང་། ཡིད་ལ་ཟུངས་ཤིག་ཅེས་པས་སྣོད་ཞབས་རྡོལ་བ་ལྟ་བུ་མིན་པར་བསྟན་ཅིང་། ལུང་འདི་
ཐོས་བསམ་སྒོམ་གསུམ་ལའང་སྦྱར་ནས་(ཉམས་སུ་ལེན་དགོས་པ་)སྐྱབས་མགོན་མཆོག་གིས་
གསུངས་སོ། །
གཉིས་པ། ཆོས་བཤད་པའི་ཚུལ།
གཉིས་པ་བཤད་པའི་ཚུལ་ལ་བཞི། ཆོས་བཤད་པའི་ཕན་ཡོན་བཤད་པ། སྟོན་པ་དང་
ཆོས་ལ་རིམ་འགྲོ་(གྲོ་)བསྐྱེད་པ། བསམ་སྦྱོར་ཇི་ལྟ་བུས་བཤད་པ། གང་ལ་བཤད་མི་བཤད་
ཀྱི་ཁྱད་པར་རྣམས་ལས། དང་བོ་ཁྱིམ་པས་ཟང་ཟིང་གི་སྦྱིན་པ་དཔག་ཏུ་མེད་པ་སྦྱིན་པ་ལས་
རབ་ཏུ་བྱུང་བས་ཆོས་ཚིགས་བཅད་གཅིག་ཙམ་སྟོན་པའི་ཕན་ཡོན་ཆེ་བ་སོགས་ཕན་ཡོན་ཉི་
ཤུ་བསམ་པའོ།། གཉིས་པ་ནི་རྒྱལ་བས་ཤེར་ཕྱིན་གྱི་མདོ་གསུངས་པ་ན་སྟོན་པ་རང་ཉིད་ཀྱིས་
གདན་བཤམས་སྐོར་བ་དང་ཕྱག་མཛད་པ་ལྟར་སྟོན་པ་དང་ཆོས་ཀྱི་བཀའ་དྲིན་བསམ་པའི་སྒོ་
ནས་གུས་པ་བསྐྱེད་པའོ།། གསུམ་པ་ནི་རང་ལ་སྨན་པ་ཆོས་ལ་སྨན་སོགས་འདུ་ཤེས་ལྔ་འཇོག་
6 རྔུ་
a
3

༄༅། །བྱང་ཆུབ་བདེ་ལམ་གྱི་སྦྱོར་བའི་ཆོས་དྲུག་ཉམས་སུ་ལེན་ཚུལ་བྱིན་རླབས་བདུད་རྩིའི་ཆུ་རྒྱུན།
པ་དང་ཁྲུས་སོགས་གཙང་སྦྲ་དང་ལྡན་པས་ཆོས་གོས་རྣམ་གསུམ་སོགས་གོས་གཙང་མ་བགོས་
ཏེ་ཁྲི་ལ་འཁོད་ནས། བདུད་ཚར་གཅོད་པའི་སྔགས་སམ་ཤེར་སྙིང་ཚར་གསུམ་སོགས་འདོན་
ཞིང་འཁོར་ལ་བྱམས་པ་བསྒོམ་ཆོས་འཆད་པ་ལ་ལེ་ལོ་ངལ་བ་དང་། བདག་ཉིད་ཀྱི་ཡོན་ཏན་
སྒྲོག་ཅིང་གཞན་གྱི་སྐྱོན་གླེང་བ་ཆོས་ལ་(༦ན)སེར་སྣ་བྱེད་པ་སོགས་སྤངས་ཏེ། བརྙེད་(རྙེད་)
བཀུར་དང་ཟང་ཟིང་ལ་མི་བལྟ་བར་གཞན་འཚང་རྒྱ་བའི་ཆེད་དུ་ཆོས་སྟོན་པ་ནི། བདག་གི་
བདེ་བའི་ཡོ་བྱད་དོ་སྙམ་པས་བཞིན་གྱི་མདངས་རབ་ཏུ་གསལ་བས་ངེས་པ་བསྐྱེད་པ་གཏན་
ཚིགས་གསལ་བྱེད་ཀྱི་དཔེས་ཡིད་ཆེས་ཀྱི་ལུང་དང་ལ